18 beseer in Hartswater-ongelukDie N18 naby Hartswater in die Noord-Kaap Foto: Google Earth Een persoon is dood en 18 beseer tydens ŉ trompop botsing op die N18 in Hartswater in die Noord-Kaap. “ŉ Motor en ŉ taxi het mekaar reg van voor getref,” het Chris Botha, woordvoerder van Netcare 911, in ŉ verklaring gesê. “Een persoon was reeds dood toe paramedici by die toneel opgedaag het.” Botha sê een persoon het kritieke beserings opgedoen en 17 ander het geringe tot ernstige beserings opgedoen. Hulle is op die toneel gestabiliseer en daarna na ŉ nabygeleë hospitaal geneem vir verdere behandeling. Die polisie sal die ongeluk ondersoek.